দ্য লাস্ট গিফট

দ্য লাস্ট গিফট () হল আবদুলরাজাক গুরনাহ রচিত অষ্টম উপন্যাস। এটি ২০১১ সালে ব্লুমসবারি পাবলিশিং থেকে প্রথম প্রকাশিত হয়। পূর্ব আফ্রিকা থেকে ইংল্যান্ডে অভিবাসিত আব্বাস নামক একজন ব্যক্তিকে কেন্দ্র করে এই উপন্যাসের গল্প আবর্তিত হয়েছে, যে স্ট্রোকের পর তার অতীতের স্মৃতিচারণ করে।

সাহিত্য সমালোচনা
উপন্যাসটি মিশ্র প্রতিক্রিয়া লাভ করে। ফাইন্যান্সিয়াল টাইমস-এর অ্যামিনেটা ফোর্না উপন্যাসটিকে "বিশাল মাপের" বলে উল্লেখ করেন এবং গুরনাহের গল্পকথন ও পারিবারিক সম্পর্কের নিরীক্ষণের প্রশংসা করেন। দ্য গার্ডিয়ান-এর জাইলস ফোডেন গুরনাহের গদ্যের প্রশংসা করেন। অন্যদিকে, কার্কাস রিভিউসের একজন পর্যালোচক অতীত ও বর্তমানের মধ্যকার উত্তরণকালের সমালোচনা করেন এবং মনে করেন বইটির মুখ্য সংকট পাঠককে আটকে রাখতে যথেষ্ট নয়।" পাবলিশার্স উইকলি লিখে যে বর্ণনার গতি প্রায়ই মন্থর, কিন্তু দৃশ্যপট এবং নশ্বরতা ও স্মৃতির বিষয়বস্তুর প্রশংসা করে।

তথ্যসূত্র

বিষয়শ্রেণী:২০১১-এর উপন্যাস
বিষয়শ্রেণী:আবদুলরাজাক গুরনাহের উপন্যাস
বিষয়শ্রেণী:ব্লুমসবারি পাবলিশিংয়ের বই